Hætti við uppgjöfina eftir lömun og fór í svifflug , ferðast um heiminn og málar myndir Brandur Bjarnason Karlsson er frumkvöðull , listamaður og baráttumaður fyrir réttindum fatlaðra . Hann ferðast um heiminn , þrátt fyrir lélegt aðgengi , málar með munninum og stjórnar tölvu með augunum . Kæruleysi og bjartsýni einkennir þennan unga mann sem hefur lært þá dýrmætu lexíu að enginn kemst af án aðstoðar annarra . Brandur var búinn að sætta sig við að hann væri að deyja . Síðustu ár hafði hann , af óútskýrðum ástæðum , smám saman misst mátt í öllum líkamanum og þegar hann fann að andlitið var nú einnig byrjað að dofna , sættist hann við dauðann . „ Ég upplifði ákveðinn frið , “ segir hann . „ Það hljómar kannski grimmt , en tilhugsunin venst . Ástandið mitt var á hraðri niðurleið , það vissi enginn hvað var í gangi og ég var í alls konar misheppnuðum tilraunameðferðum . Ég sá að þetta gat aðeins endað með dauða mínum og var búinn að sætta mig við það . “ Lífið hafði hins vegar önnur áform fyrir Brand . Hann átti enn eftir að halda myndlistarsýningar , fara í svifflug , stofna frumkvöðlamiðstöð og vekja athygli á aðgengismálum á Íslandi . Lífið var rétt að byrja . Fékk náttúruáhugann í vöggugjöf Við hittumst á skrifstofu Brands í Sjálfsbjararhúsinu í Hátúninu og byrjum á því að tala um æskuna , sem var heldur óhefðbundin í tilfelli Brands . Móðir hans , Bryndís Brandsdóttir jarðeðlisfræðingur , var einstæð móðir og á miklu flakki , bæði innanlands og utan , vegna náms og vinnu . „ Það má eiginlega segja að ég hafi alist upp í farþegasætinu hjá mömmu á meðan hún rúntaði Skráðu þig inn til að lesa Þú færð 4 greinar fríar í mánuði . Þú hefur síðan val um að styrkja óháða blaðamennsku með áskrift á hagstæðu verði , frá aðeins 1.690 krónum á mánuði . Leiðbeiningar má nálgast á stundin.is / leidbeiningar .